OpenLLM-France/wikimedia huggingface dataset:
# Sex Pistols

Sex Pistols punk musika taldea zen, Londresen 1975ean sortua. Mugimendu punka jarri zuten abian Erresuma Batuan, eta rock musikari andanaren eredua izan dira, nahiz eta haien ibilaldi profesionalak bi urte eta erdi baino ez iraun, eta 4 single eta estudio album bakarra ondu (Never Mind the Bollocks, Here's the Sex Pistols). Taldearen abestirik ezagunetarikoak God Save the Queen eta Anarchy in the U.K. dira.
Hasierako kideak hauek ziren: Johnny Rotten abeslaria, Steve Jones gitarra-jotzailea, Paul Cook bateria-jotzailea eta Glen Matlock baxu-jotzailea. Sid Viciousek ordezkatu zuen Matlock 1977ko hasieran. Malcolm McLaren enpresariaren zuzendaritzapean, hautsak harrotu zituzten Erresuma Batuan. Maiz, kontzertuek oztopo ugari zituzten antolatzaile eta agintariekin, baina jendez betetzen ziren.
1978ko urtarrilean, AEBetan zehar bira istilutsua egin ondoren, Rottenek taldea utzi zuen. Hurrengo hilabeteetan, gainerako hiru kideek kantak grabatu zituzten Sex Pistolsen historia islatu zuen filmerako: The Great Rock 'n' Roll Swindle. Sid Vicious 1979ko otsailean hil zen, heroinaren gaindosiak jota. Besteak 1996an batu ziren berriz, Filthy Lucre Tour izeneko bira egiteko. 2002az geroztik, gehiagotan elkartu dira show eta bira gehiago egiteko.

## Kanpo estekak

* Datuak: Q82545
* Multimedia: Sex Pistols / Q82545
# Maider

Maider euskarazko emakumezko izena da. Izen honek Mari eta Eder hitzen elkarketan du jatorria.

## Maider izena duten pertsona ezagunak

| Izen-abizenak | Jarduera | Jaiolekua | jaiotza data |
| Maider Arregi | bertsolari | Oñati | 1996 |
| Maider Behotegi | politikari employés de commerce | | 1971-12-14 |
| Maider Castellano | saskibaloi jokalari | Gasteiz | 2003-06-18 |
| Maider Castillo | futbolari | Eibar | 1976-08-03 |
| Maider Egues | kazetari telebista aurkezle | Arrasate | 1974-11-08 |
| Maider Esparza | gimnasta erritmikoa | Iruñea | 1979-04-28 1976 |
| Maider Etxebarria | politikari | Gasteiz | 1976-07-08 |
| Maider Fernandez | film-zuzendari gizarte hezitzailea | Donostia | 1988 |
| Maider Garayo | artista litografo | Iruñea | 1989 |
| Maider Garcia de Bikuña | politikari sexologo | Agurain | 1976 |
| Maider Laiseka | maisu/maistra politikari | Sodupe | 1983 |
| Maider Legarreta Larrañaga | musikari | Galdakao | 1997-05-25 |
| Maider Luengo | belar hockey jokalari | Donostia | 1980-05-31 |
| Maider López Sáenz | margolari landa artista bideoartista | Donostia | 1975-03-22 |
| Maider Morras Azpiazu | abokatu politikari unibertsitateko irakasle | Arrasate | 1976-02-07 |
| Maider Olleta | gimnasta erritmikoa | Iruñea | 1977-10-10 |
| Maider Redin | igerilari | Donostia | 2000 |
| Maider Telleria | belar hockey jokalari | Donostia | 1973-07-14 |
| Maider Unda | borrokalari artzain | Gasteiz | 1977-07-02 |

## Erreferentziak

* ↑ Euskaltzaindiaren izendegiak: Maider

## Kanpo estekak

* Maider (Euskaltzaindia)
* Datuak: Q12262852
# Ismail Qemali

Ismail Qemali (albanieraz ismaˈil cɛmaːli ahoskatua; Vlorë, 1844ko urriaren 16a - Perugia, 1919ko urtarrilaren 24a) lehenbiziko Albaniako presidente, lehen ministro eta kanpo harremanetako ministroa izan zen. Albania modernoko aita fundatzailea eta independentzia-aldarrikapenaren egilea izan zen 1912an.

## Iruditegia

* Ismail Qemqli erdian. Albaniako independentzia-aldarrikapenaren lehen urteurrena. Vlorë, 1913ko azaroaren 28a
* 500 lekëko billete albaniarra

## Kanpo estekak

* Datuak: Q46932
* Multimedia: Ismail Qemali / Q46932
# 20-N: los últimos días de Franco

20-N: los últimos días de Franco 2008ko Roberto Bodegas espainiar zinema zuzendariaren telefilma da.

## Argumentua

Oharra: Atal honek istorio osoa edo amaiera argitzen du.
ETAren hilketek, jeneralaren agoniak eta Mendebaldeko Saharari egindako inbasioak testuingurua markatzen dute. Filmean, pertsonaiak jasan zuen agonia gogorraren garapena ikus daiteke, baita bere operazio medikoak eta erabaki politikoak ere, guztia, bere bizilekua zen El Pardo jauregian grabatua.
Azkenik, jenerala La Paz ospitalean hil zen, eta Juan Carlos I.a Espainiako printzeak bere oinordekotzat hartu zuen errege gisa.

## Aktoreak

* Manuel Alexandre: Francisco Franco
* Fernando Cayo: Juan Carlos I.a
* Vicky Peña: Carmen Polo
* Juan Lombardero
* Voro Tarazona
* Gerardo Giacinti
* Chema de Miguel
* Héctor Colomé
* Amparo Pamplona

## Kanpo estekak

* Datuak: Q5651259
# Your Honor (telesaila)

Your Honor Peter Moffatk sortutako telesail dramatikoa da.

## Sinopsia

Oharra: Atal honek istorio osoa edo amaiera argitzen du.
Epaile lana, presio profesional eta mediatikoa uztartu dituzte telesailean.

## Pertsonaiak

* Bryan Cranston: Michael Desiato
* Hunter Doohan: Adam Desiato
* Hope Davis: Gina Baxter
* Sofia Black-D'Elia: Frannie Latimer
* Isiah Whitlock Jr.: Charlie
* Michael Stuhlbarg: Jimmy Baxter
* Carmen Ejogo: Lee Delamere

## Erreferentziak

* ↑ «Your Honor» Berria 2021-01-09 CC BY-SA 4.0 lizentziapean.

## Kanpo estekak

* (en) Your Honor reviews.
* Datuak: Q65118624
# Frank Herbert's Children of Dune

Frank Herbert's Children of Dune estatubatuar zientzia-fikziozko telesail laburra da, Greg Yaitanesek Syfyrako sortua.
Hiru ataleko telesail bat da, eta segida eman zion 2000. urtean pantaila txikirako egindako lehenari, baina ez zuen arrakasta handirik izan. Boterea, azpijokoak eta traizioak dira nagusi, hemen ere.

## Aktoreak

* Alec Newman: Paul Atreides
* Barbora Kodetova: Chani Kynes
* Daniela Amavia: Alia Atreides
* James McAvoy: Leto Atreides II
* Jessica Brooks: Ghanima Atreides
* Alice Krige: Lady Jessica
* Susan Sarandon: Wensicia Corrino
* Julie Cox: Irulan Corrino-Atreides
* Edward Atterton: Duncan Idaho
* Ian McNeice: Vladimir Harkonnen
* Steven Berkoff: Stilgar
* P. H. Moriarty: Gurney Halleck
* Jonathan Bruun: Farad'n Corrino

## Erreferentziak

* ↑ «Children of Dune» Berria 2022-01-29 CC BY-SA 4.0 lizentziapean.

## Kanpo estekak

* Datuak: Q1072774
# Minisail

Minisaila telesail mota bat da, atal kopuru murritzekoa eta orokorrean, kontatzen duen istorioari dagokionez, amaiera itxia daukana. 1970eko hamarkadan indartu zen formatu bezala, Rich Man, Poor Man eta Roots bezalako minisailen esku.

## Ikus gainera

* Telesail
* Sitcom edo posiziozko komediak
* Telenobelak
* Antologiak, atalez-atalez pertsonaiak aldatzen dituztenak baina gai jakin bati lotuta.
* Mikrosailak, 3 eta 5 minutu artean irauten dutenak.

## Kanpo estekak

* Datuak: Q1259759
# Gaizka

Gaizka gizonezkoen euskal izena da. Sabino Aranak eta Koldo Eleizaldek argitaratuko Deun-Ixendegi Euzkotarran proposaturiko izena da. Bertan bi izen ematen dira: Gaizka "Kristo salbatzailea" eta Salbatore, azken honek Italiako santuari erreferentzia egiten diola.

## Gaizka izena duten pertsona ezagunak

| Izen-abizenak | Jarduera | Jaiolekua | jaiotza data |
| Gaizka Amondarain | idazle | Arantzazu | 1982-04-03 |
| Gaizka Aranguren | kazetari | Iruñea | 1967 |
| Gaizka Bergara | futbolari | Bilbo | 1986-02-07 |
| Gaizka Campos | futbolari | Barakaldo | 1997-05-16 |
| Gaizka Fernández Soldevilla | historialari | Barakaldo | 1981 |
| Gaizka Garitano Agirre | futbolari futbol entrenatzaile | Bilbo | 1975-07-09 |
| Gaizka Lejarreta | txirrindulari | Berriz | 1978-02-16 |
| Gaizka Maiza | saskibaloi jokalari | Ibarra | 1996-06-14 |
| Gaizka Martínez | futbolari | Getxo | 1996-10-27 |
| Gaizka Mendieta | futbolari discjockey | Bilbo | 1974-03-27 |
| Gaizka Saizar | futbolari | Oiartzun | 1980-07-22 |
| Gaizka Salazar | musikari bateria-jotzaile | Bilbo | |
| Gaizka Toquero | futbolari | Gasteiz | 1984-08-09 |
| Gaizka Urresti | zinema ekoizle film-zuzendari gidoilari | Bilbo | 1967-08-04 |

## Erreferentziak

* ↑ Euskaltzaindia. Gaizka. .

## Kanpo estekak

* Datuak: Q25973261
* Multimedia: Gaizka (given name) / Q25973261
# Baxoa

Baxoa (frantsesez baccalauréat, hizkuntza kolokialean bac eta lehenago bachot) Frantzian Goi Mailako ikasketak egin ahal izateko ezinbestean eskuratu behar den titulua da.
Titulu bateratua da, Frantziako Errepublika osoan proba berberak egiten dira egun jakin batean, gero erkaketak-eta egin ahal izateko.

## Ezaugarriak

Haren bertsio modernoan, Napoleon Bonapartek 1808ko martxoaren 17ko dekretu baten bidez sortu zuen; Europako azterketarik zaharrenetakoa da.
Lizeoetan prestatzen den batxilergoa amaitu ostean egiten da eta ikasketei balio ofiziala ematen dienez, unibertsitateetako ateak zabaltzen dizkie ikasleei, batzuek bestelako berezko probak ere eginarazten badizkie ere. Selektibitatean ez bezala, nota azterketa horren arabera kontatzen da eta ez da lizeoan lortutakoa kontuan hartzen. Lizeoko bigarren urtea amaitzen denean ikasgai batzuen azterketa egiten dute eta gainontzekoak, Terminala bukatutakoan. Gehienezko nota 20 da; 8 baino gutxiagorekin hurrengo urtean ikasleak azterketa errepikatu behar du, 8 eta 10 artean bigarren aukera du (idatziz aprobatutako bi gai ahoz eginez), hortik gora gainditu egiten da hiru, noten arabera: "Nahiko ondo" (12-13), "Ondo" (14-15), "Oso ondo" (16 edo gehiago). Azterketak ekainaren amaieran egiten dira.
Iparraldean, euskaraz irakasten duen Seaskaren Bernat Etxepare Lizeoko ikasleek ere azterketa hori frantsesez egin behar dute, bizpahiru gai bakarrik euskaraz egin ditzaketenean. Baxoa erabat euskaraz egiteko eskubidea errebindikatzen du "Baxoa Euskaraz!" elkarteak.

## Motak

Hiru mota daude:
* Orokorra: haren baitan Ekonomiko eta Soziala, Literarioa eta Zientifikoa daude.
* Teknologikoa: Kudeaketaren Zientziak eta Teknologiak, Zientzia eta Teknologia Industrialak, Laborategiko Zientzia eta Teknologiak, Osasun eta Gizarte Zientzia eta Teknologiak, Bizitza eta Agronomiaren Zientzia eta Teknologiak, Musika eta Dantzaren Teknikak eta azkenik Ostalaritza daude.
* Profesionala: 80 bat adar daude: Aeronautika, Modaren alorrekoak, Argazkilaritza, Idazkaritza...

## Erreferentziak

* ↑ Bachot hitzetik dator euskaraz erabiltzen den hitza.
* ↑ «Etxepare Lizeoa, Baxoaren emaitzetan onena Frantziako lizeo guztien artean» Argia (Noiz kontsultatua: 2022-03-25).
* ↑ «Desobedientzia ekintza baxoan: berrogei ikaslek euskaraz erantzun dute filosofiako azterketa» Argia (Noiz kontsultatua: 2021-06-17).

## Ikus, gainera

* Brebeta.
* Batxilergoa, hitz bera erabili arren Espainian Bigarren Hezkuntzako amaierako zikloa da. Frantzian, aldiz, Baxoa Goi Mailako ikasketak egiteko aprobatu behar den azterketa da.
* Selektibitatea, espainiar estatuan, eta beraz Hego Euskal Herrian, baxoaren parekoa den azterketa.
* Azterketak Euskaraz

## Kanpo estekak

* Hautaprobak: Baxoa eta Selektibitatea, Hik Hasi aldizkaria. 149. alea, 2010eko ekaina.
* Selektibitatea eta Baxoa. Unibertsitaterako sarbide irizpideak ezbaian, Larrun, 154. zkia.
* Datuak: Q798022
* Multimedia: Baccalauréat / Q798022
# Black Doves

Black Doves (Uso beltzak) britaniar telebistaren minisail bat da. Joe Bartonek idatzita, Alex Gabassi eta Lisa Gunning zuzendu zuten. Thriller hau Noisy Bear eta Sister pour Netflix koprodukzioa da.

## Argumentua

Keira Knightley bizitza bikoitza du: Erresuma Batuko Defentsa ministroaren emaztea da, baina baita senarraren sekretu profesionalak argitzen dituen espioia ere. Londresen Gabonetan girotutako thrillerra da. Orainaldian girotzen da istorio nagusia, baina flashbacken bidez, apurka, gure protagonista nagusien geruza guztiak zuritzen hasiko gara; iraganeko erlazioak eta sekretuak, esaterako. Thrillerra eta espioitza generoaren kodeak eta narratiba klasikoa ditu oinarri, baina umore beltz handiko akzio eszenetatik abiatuta, kapituluek aurrera egin ahala, tonu zoro bezain samurrean barneratuko du ikuslea. Euskarazko azpitituluekin ikusteko aukera dago.

## Aktoreak

* Keira Knightley: Helen Webb
* Sarah Lancashire: Reed
* Ben Whishaw: Sam Young
* Andrew Koji: Jason Davies
* Andrew Buchan: Wallace Webb
* Omari Douglas: Michael
* Kathryn Hunter: Lenny Lines
* Sam Troughton: Stephen Yarrick
* Ella Lily Hyland: Williams
* Adam Silver: Arnie
* Ken Nwosu: Bill
* Gabrielle Creevy: Eleanor
* Adeel Akhtar: Richard Eaves
* Tracey Ullman: Alex
* Finn Bennett
* Luther Ford: Hector Newman

### Fitxa teknikoa

IMDb webgunearen arabera hau da:
* Jatorrizko izenburua: Black Doves
* Generoa: Thriller
* Ekoizpena: Joe Barton, Jane Featherstone eta Chris Fry
* Ekoizke elkartea : Noisy Bear et Sister
* Banaketa: Netflix
* Zuzendariak: Alex Gabassi eta Lisa Gunning
* Eszenatokiak: Joe Barton
* Dekoratuak: Fiona Albrow, Elena Riccabona eta Stefano Memoli
* Costumes : Ian Fulcher
* Argazkia: Giulio Biccari et Mark Patten
* Soinua: Saoirse Christopherson
* Muntaketa: Simon Brasse et Richard Graham
* Herrialdea: Erresuma Batua
* Hizkuntza: ingelesa
* Formatoa : kolorea
* Garaiak: 1
* Telefilmak: 6

## Kritikaren iritziak

Emilie Semiramoth iritziz «Knightley literalki liluratu egiten du serie honetan bere jarduerari esker. Black Doves, argi eta garbi, azken urteetako espioien thriller arrakastatsuenen mailara igo da». Gaizka Izagirre, bestetik, zera dio: «Generoaren klixe guztiak topatuko dituzue, baina oso eraginkorra eta bizia da. Ikuskizun oso entretenigarria da.»

## Erreferentziak

* ↑ https://www.imdb.com/title/tt27995113/

## Kanpo estekak

* Gaizka Izagirreren kritika Berrian, 2024/12/07.
* Datuak: Q123153922
# Hegart zaldi

Hegart zaldia edo Stroebel zaldia Ameriketako Estatu Batuetako bertako zaldi arraza bat da, nahiko arraza modernoa izanik. Bere tamaina zein ezaugarriengatik ponien sailkapen taldean kokatzen da.

## Arrazaren historia

1960.en hamarkadaren erdialdean, Harry Hegard egitasmo bat hasi zen zaldi mustang basatiak bertako errantxoetako zaldiekin nahastuz. Egitasmoaren bultzatzileen arabera, hango mustang zaldiek Portugaleko Sorraia arrazako ezaugarri asko dute, kolonizatzaile espainarrek halako ugari hara eraman zutelako. Haren ondorioz Stroebel zaldia sortu zuten, Hegardt zaldia izenez ere ezaguna dena. Helburua tarpanaren antzeko abereak lortzea izan da. Egitasmoak jarraipena izan du, eta ondorioz antzinako tarpanekin antza handia duten zaldiak lortu dituzte.

## Erreferentziak

* ↑ https://web.archive.org/web/20141013165453/http://www.equineoutreach.com/tarpans.html
* ↑ http://www.ansi.okstate.edu/breeds/horses/tarpan/ American "tarpan"] Amerikako Estatu Batuetako zenbait "tarpan berriei" buruzko artikuloa.

## Kanpo estekak
### Bideoak

* Arrazari buruzko bideoa
* Datuak: Q16357561
# Amaia Egidazu

Amaia Egidazu Arrube (Durango, Bizkaia, 1981eko urtarrilaren 26a) biologoa, idazlea eta ilustratzailea da.
2021ean Etxepare saria jaso zuen Zizur Nagusian Dorotea albumagatik.

## Biografia

Lehenengo ikasketak Iurretako Maiztegi ikastetxean egin zituen, ondoren Durangoko Institutuan jarraitu zuen. Biologia ikasketak, berriz, Euskal Herriko Unibertsitatean. Ingurumena eta energia berriztagarrien sektorean lan jarduera desberdinetan aritu ondoren, haurren pedagogiarekiko interesak arlo horretako formakuntzetan murgiltzera bultzatu zuen. Amatasuna eta haur txikien bidelagun lana uztartzen ditu eskola aktibo batean.

## Lanak

* Tamara Chubarovsky-ren errima-sortak eta ipuinak euskarara itzuli eta moldatu ditu.
* Dorotea Albuma idatzi eta ilustratu du.
* Poltsikorako poemak. Saroa Bikandirekin elkarlanean.
* Itsaso gazian, Nieves Garcíak idatzitako Por la mar salada jatorrizko liburuaren itzultzailea.

## Sariak

* 1999eko R.M. Azkue poesia lehiaketan hirugarren Saria jaso zen Bizitza lanagatik, Ane Egidazurekin elkar-lanean.
* 2021eko ekainean Etxepare saria jaso zuen Dorotea albumagatik.

## Erreferentziak

* ↑ «Etxepare saria eman diote Zizur Nagusian Amaia Egidazuri, DOROTEA albumagatik» Zizur Nagusiko Udala (Noiz kontsultatua: 2021-06-23).
* ↑ «Amaia Egidazu idazle durangarraren 'Dorotea' album ilustratuak Etxepare Saria eskuratu du» El Correo 2021-06-29 (Noiz kontsultatua: 2021-06-30).
* ↑ Un niño hay aquí, de Tamara Chubarovsky, en euskera. (Noiz kontsultatua: 2021-06-23).
* ↑ «“Ikutzeko, mugitzeko, kantatzeko, apurtzeko eta zikintzeko poemak dira 'Poltsikorako poemak'” - Durango» Anboto.org (Noiz kontsultatua: 2023-01-31).
* ↑ «“Beti gustatu izan zait itzulpenak egiteko jolasa”» Anboto.org (Noiz kontsultatua: 2024-12-07).
* ↑ R.M.Azkue saria 1999. .
* ↑ Amaia Egidazuk Etxepare saria irabazi du. .
* ↑ Noticias, Diario de. «Amaia Egidazuren ‘Dorotea’ gailendu da bilduma ilustratuen Etxepare sariketan» www.noticiasdenavarra.com (Noiz kontsultatua: 2021-06-23).

## Kanpo estekak

* Elkarrizketa: Literatura oso garrantzitsuada umeekin lotura sortzeko, atenzio osoa eskatzen du eta Anboto, 2021.11.05
* Datuak: Q107280033
# Paulina Wilkońska

Paulina Wilkońska, jaiotzez Laucz, (Swarzędz, 1815 – Poznań, 1875eko ekainaren 9a) poloniar eleberrigile, egunerokogile eta argitaratzailea izan zen.

## Bizitza

Regina Zadolskich eta Karol Lauczen alaba, Paulina Laucz Swarzędzen jaio zen 1815ean. Haurtzaroa Siekierki Wielkien eman zuen eta ikasketak Poznańgo barnetegi batean egin zituen. 1832an August Wilkońskirekin ezkondu zen. 1840-1851 urteetan literatur topaketak antolatu zituen Varsovian. 1851n, senar-emazteek Varsovia utzi zuten, Errusiako agintariek kanporatu baitzituzten, eta Polonia Handira itzuli ziren. 1852an Wilkońska alargundu zen eta literatur jarduera profesionalari ekin zion.
1841ean prosazko bilduma bat argitaratu zuen, Wieś i miasto izenburua zuena. Gai sozial eta historikoei buruzko liburu ugari idatzi zituen, besteak beste Poranki i wieczory (1847). Pierwiosnek eta Zorza aldizkarietan kolaboratu zuen. Moje wspomnienia o życiu towarzyskim w Warszawie (1871) eta Moje wspomnienia o życiu towarzyskim na prowincji w Kongresówce (1875) oroitzapenak ere idatzi zituen. Władysław Syrokomla poetaren esanetan, Wilkońskak Margier poema idazteko inspiratu zuen.
Poznańen hil zen 1875ean.

## Erreferentziak

* ↑ (Polonieraz) «Patronami naszej szkoły są Paulina i August Wilkońscy» Zespół Szkół w Siekierkach Wielkich jatorrizkotik artxibatua (artxibatze data: 2017-03-12) (Noiz kontsultatua: 2024-12-07).
* ↑ (Polonieraz) Wilkońska, Paulina. (1847). «Poranki i wieczory : obrazy, szkice i powieści» Warszawa 1 (Noiz kontsultatua: 2024-12-07).
* ↑ (Polonieraz) Wilkońska, Paulina. (1847). «Poranki i wieczory : obrazy, szkice i powieści» Warszawa 2 (Noiz kontsultatua: 2024-12-07).
* ↑ (Polonieraz) Wilkońska, Paulina. (1875). Moje wspomnienia o życiu towarzyskiem na prowincyi w Kongresówce. 1.
* ↑ (Polonieraz) Wilkońska, Paulina. (1875). Moje wspomnienia o życiu towarzyskiem na prowincyi w Kongresówce. 2.
* ↑ (Polonieraz) Syrokomla, Władysław. (1855). «Słówko od autora» Margier : poemat z dziejów Litwy. Wilno (Noiz kontsultatua: 2024-12-07).
* ↑ (Polonieraz) Marzec, Lucyna. «Paulina Wilkońska (ok. 1815-1875)» Mój Swarzędz (Noiz kontsultatua: 2024-12-07).

## Kanpo estekak

* Datuak: Q2063750
* Multimedia: Paulina Wilkońska / Q2063750
# Eugenio Otxoa

Eugenio Otxoa Montel (Lezo edo Baiona, 1815eko apirilaren 19 – Madril, 1872ko otsailaren 29) erdal idazlea, bibliografoa, argitaratzailea eta itzultzailea izan zen, erromantikoa.

## Bizitza

Madrilen hasi zituen ikasketak, eta José de Espronceda idazlearen adiskide egin zen. Pinturazalea zen, eta Parisa jo zuen hango Arte Ederretako eskolan ikastera, eta han Alexandre Dumas, Leandro Fernandez de Moratin eta Manuel Godoy ezagutu zituen.
Madrila itzulita, La Gaceta aldizkariko erredakzio lanetan jardun zuen hiru urtez. Parisa joan zen berriro ere, eta Colección de los mejores autores españoles antiguos y modernos bilduma zuzendu zuen han. 1840. urtean Apuntes para una biblioteca de autores españoles contemporáneos en prosa y verso obra argitaratu zuen, eta lau urte geroago Catálogo razonado de los manuscritos existentes en la Biblioteca Nacional de París.
1844. urtean berriz ere Madrilen jarri zen bizitzen, eta El Artista aldizkaria erromantikoa sortu zuen Pedro Madrazo koinatuarekin batera. Victor Hugo, Alexandre Dumas, Lamartine, Virgilio eta beste egile handien obrak itzuli zituen, besteak beste. Harenak dira, halaber, Auto de fe (eleberria, 1837), Ecos del alma (poesia, 1841), Un día del año 1833 (antzerkia, 1835) eta Tesoro del teatro español obrak.
1844an, Real Academia de la Lenguan sartu zen, eta Estatuko kontseilari bihurtu. 1854an Portugala eta Ingalaterrara ihes egin behar zuen. Madrilera itzuli zenean, monarkikoago bihurtu eta Espainiako Historiako Errege Akademian sartu zen.

## Idazlanak
### Itzulpenak

* Virgilioren lan osoak
* George Sanden zenbait liburu
* Louis Daguerreren Eskuliburua

### Eleberri eta ipuinak

* Luisa
* El castillo del espectro
* Stephen
* Zenobia
* Un caso raro
* El auto de fe (1837)
* Los guerrilleros (1855).

### Antzerkia

* Incertidumbre y amor (1835)
* Un día y un año (1835)
* Un día de 1823

### Poesia

* Ecos del alma (1841)

### Bibliografiak

* Apuntes para una biblioteca de escritores españoles contemporáneos en prosa y verso (1840)
* Catálogo razonado de los manuscritos españoles existentes en la Biblioteca Real de París (1844)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q728365
* Multimedia: Eugenio de Ochoa / Q728365
# Antonio Menéndez

Antonio Menéndez González, (Cangas del Narcea, Asturias, 1946ko abuztuaren 18a) espainiar txirrindulari ohia da, profesionala 1970etik 1979ra.
José Manuel Fuenteren taldekide eta laguntzaile leiala izan zen. Italiako Giroan eta Espainiako Vueltan etapa bana irabazi zuen.

## Palmaresa

1970
* Setmana Catalanako etapa 1
* 3. Oroko Andre Maria Sarian
* 3. Asturiasko Itzulian
1971
* Iberduero garaikurra
* 2. Menorcako Itzulian
* 8. Asturiasko Itzulian
1972
* Errioxako Itzuliko etapa 1
* 3. Menorcako Itzulian
* 9. Nafarroako Sari Nagusia
1973
* Kataluniako Voltako etapa 1
* Kantabriako Itzuliko etapa 1
* 2. Bizkaiko Sari Nagusian
1974
* Laudioko Sari Nagusia
* Bizkaiko Sari Nagusia
* Asturiasko Itzuliko etapa 1
* 3. Espainiako errepideko txirrindularitza txapelketan
* 3. Ordiziako Klasikan
* 5. Asturiasko Itzulian
1975
* Korsikako Tourreko etapa 1
* Espainiako Vueltako etapa 1
* 2. Laudioko Sari Nagusian
* 10. Kataluniako Voltan
1976
* Italiako Giroko etapa 1
* 6. Valentzia Sari Nagusian
1977
* 2. Elola Sarian
* 3. Pascuas Sari Nagusian
* 7. Euskal Herriko Itzulian
1978
* Meatze Haranetako Itzuliko etapa 1
* 2. Ordiziako Klasikan
* 2. Samianigoko Klasikoan
* 3. Espainiako errepideko txirrindularitza txapelketan

## Sailkapen orokorra Itzuli Handietan

| Itzulia | 1971 | 1972 | 1973 | 1974 | 1975 | 1976 | 1977 | 1978 | 1979 |
| Italiako Giroa | - | - | - | - | - | UT | - | 87. | - |
| Frantziako Tourra | - | - | 40. | 54. | UT | 27. | 45. | 18. | - |
| Espainiako Vuelta | 14. | 25. | - | 14. | 25. | - | - | - | 40. |
-: Ez zuen parte hartu UT: Utzi, ez zuen amaitu

## Kanpo estekak

* Antonio Menéndez - ProCyclingStats
* Datuak: Q2054429
# Nemesio Jiménez

Nemesio Jiménez Garrido, (Toledo, 1946ko otsailaren 10a) espainiar txirrindulari ohia da, profesionala 1969tik 1975era.
Profesionala izan baino lehen, 1968ko Mexikoko Joko Olinpikoetan parte hartu zuen taldekako erlojupeko proban, non 12. postuan sailkatu zen. 1969ko Espainiako Vueltan etapa garaipen bat lortu zuen.

## Palmaresa

1968
* Guadarramako Mendateetako Klasika
1969
* Espainiako Vueltako etapa 1
* Oroko Andre Maria Saria
* 3. Nafarroako Sari Nagusian
* 7. Valentzia Sari Nagusian
1970
* 3. Espainiako errepideko txirrindularitza txapelketan
1971
* Santander Sari Nagusia
* 4. Asturiasko Itzulian
1972
* Espainiako Vueltako etapa 1 (taldekako erlojupekoa)
1974
* Dauphiné Libéréko etapa 1 (taldekako erlojupekoa)
* Errioxako Itzuliko etapa 1
1975
* 3. Levanteko Itzulian

## Sailkapen orokorra Itzuli Handietan

| Itzulia | 1968 | 1969 | 1970 | 1971 | 1972 | 1973 | 1974 | 1975 |
| Italiako Giroa | - | - | - | - | - | 66. | - | - |
| Frantziako Tourra | - | 61. | 74. | 61. | - | - | - | - |
| Espainiako Vuelta | - | 64. | 32. | 32. | 44. | 36. | - | UT |
-: Ez zuen parte hartu UT: Utzi, ez zuen amaitu

## Kanpo estekak

* Nemesio Jiménez - ProCyclingStats
* Datuak: Q6039779